Mindoras

Mindoras () – sala Filipinų salyno centrinėje dalyje, septinta pagal dydį šalies sala. Išsidėsčiusi tarp Lusono ir Palavano salų. Plotas 10 572 km². Vyrauja kalnuotas paviršius. Aukštis iki 2582 m (Halkono k.). Pakrantėse – kalvotos aukštumos. Salą dengia drėgnieji tropiniai ir musoniniai miškai.

Mindore gyvena 1,062 mln. gyventojų (2000 m.); mangjanai, tagalai. Verčiamasi žemdirbyste (kokospalmės, ryžiai, cukranendrės, kukurūzai). Didžiausi miestai – Kalapanas, Mamburao.

Filipinų salos